તમને વિનંતી છે કે રાધનપુર ઍ વડગામની પ્રજાના આ કામ તમારે કરવા પડશે, જા કદાચ આ બે જ ધારાસભ્ય પ્રજાના કામ લઈ મુખ્યમંત્રી પાસે જશે તો વિજય રૂપાણીની હિમંત નથી કે તે કહે છે વડગામ અને રાધનપુરે ભાજપને મત આપ્યા નથી માટે જાવ અમે આ કામ કરીશુ નહીં. વિજય રૂપાણીને કોંગ્રેસ પસંદ ના કરે તે જુદો પ્રશ્ન છે, પણ રાજયની બહુમતી પ્રજાઍ તેમને સત્તા સોંપી છે તે સત્ય સ્વીકારવા સિવાય કોઈ વિકલ્પ નથી, વિધાનસભાનું સત્ર ચાલુ હોય ત્યારે પ્રેસ ગેલેરીનું ધ્યાન દોરવા માટે રાડો પાડવાથી કયારેય પરિણામ મળતુ નથી, વિધાનસભાના સત્રમાં તો વિજય રૂપાણી કદાચ અધ્યક્ષ રાજેન્દ્ર ત્રિવેદ્દી સાથે ગોઠવી વિરોધ પક્ષનો અવાજ રોકી પણ શકે છે. પણ જયારે વિધાનસભાનું સત્ર ચાલુ ના હોય ત્યારે અલ્પેશ અને જીજ્ઞેશને મુખ્યમંત્રીના કાર્યાલયમાં જતા કોઈ રોકી શકે તેમ નથી. હાર્દિકની હમણાં શહિદ યાત્રા ચાલુ છે, ત્યાર પછી હાર્દિક આમરણાંત ઉપવાસ કરવાનો છે, કયારેક હાર્દિક અનામતની વાત કરે છે તો કયારેક હાર્દિક યુવકોની વાત કરે છે, કયારેક હાર્દિક જીજ્ઞેશ અને અલ્પેશ સાથે દારૂ માટે જનતા રેડ કરે છે, કુવો ખોદવા માટે કોઈ ઍક જ સ્થળે સતત ખોદતા રહેવુ પડે, તો કદાચ ઍક દિવસ કુવામાંથી પાણી મળી શકે છે. પણ રોજ સવારે નવો કુવો ખોદવા જશે તો હાર્દિક માટે કુવા ખોદવામાં કરેલી મહેનત ખાડો સાબીત થશે, પ્રજાઍ અલ્પેશ, જીજ્ઞેશ અને હાર્દિક ઉપર મુકેલો વિશ્વાસ પ્રજાઍ ગુમાવ્યો નથી, પણ પ્રજાને લાગશે કે હાળા છેતરી ગયા તો તે પહેલા પોતાની જાતને સંભાળી લેવાની જરૂર છે.